Werner Olof Helander

Werner Olof Helander (16. huhtikuuta 1882 Pietarsaari – 11. heinäkuuta 1949) oli suomalainen Nobel-Standard Oy:n (Esso) toimitusjohtaja.50-vuotias. Johtaja W. O. Helander, Helsingin Sanomat, 16.04.1932, nro 103, s. 6, Kansalliskirjaston digitaaliset aineistotYlioppilasmatrikkeli 1901, matrikkelinumero 27145Werner Olof Helanderin kuolinilmoitus, Hufvudstadsbladet, 12.07.1949, nro 166, s. 2, Kansalliskirjaston digitaaliset aineistotDödsfall, Hufvudstadsbladet, 14.07.1949, nro 168 (2. painos), s. 2
Kansalliskirjaston digitaaliset aineistot

Helanderin isä oli perämies Olof Helander. Hän pääsi ylioppilaaksi Helsingin ruotsalaisesta reaalilyseosta  1901 ja hän opiskeli sitten kieliä Helsingin yliopistossa 1901–1903. Helander teki opintomatkan Venäjälle 1902 ja myöhemmin Ruotsiin, Tanskaan ja Saksaan.

Helander oli A. Parviainen & Co:n palveluksessa Helsingissä 1902–1911. Hän oli Nobelin Petroliumituonti Oy:n konttoripäällikkönä 1911–1920, Nobel Standard Oy:n apulaisjohtajana 1920–1928 ja Nobel Standard Oy:n toimitusjohtajana vuodesta 1928 alkaen aina eläkkeelle jäämiseensä saakka 1947. Helander oli myös Itä-Suomen Bentsiini Oy:n toimitusjohtajana vuodesta 1928 ja Laivanvarustus Oy Nobel-Standardin toimitusjohtajana vuodesta 1928. Lisäksi Helander toimi Ab Nostra Oy:n konttoripäällikkönä 1920–1928 ja oli yhtiön toimitusjohtaja 1928–1929. Vuodesta 1930 alkaen Helander oli myös Investa Oy:n toimitusjohtajana vuodesta 1930 alkaen.  Eläkkeelle jäätyään Helander oli vielä Nobel Standard Oy:n hallituksen puheenjohtajana kuolemaansa saakka.

Helander oli Nääsin kartanon isännöitsijänä 1919–1924. Vuonna 1925 Helander osti Espoon Kaitaalla sijainneen Iivisniemen (Ivisnäs) kartanon, joka oli muodostettu 1914. Helander harjoitti kartanossa maanviljelyä ja kauppapuutarhatoimintaa ja hän rakennutti kartanoon uudet talousrakennukset. Hän laajensi ja korjasi kartanon päärakennusta 1938. Kartanossa pidettiin karjaa 1950-luvulle saakka ja kasvihuone- ja puutarhaviljelys jatkui aina 1960-luvun alkuun saakka kunnes Helanderin perikunta myi kartanon vuonna 1961 Asuntosäästäjät ry:lle. Kartano purettiin 1970-luvun alkupuolella ja sen mailla on nykyisin Iivisniemen asuinalue.Kadonnut Espoo: Iivisniemen kartano

Helander oli naimisissa Dagmar Cecilia Sundbäckin (1883–1958) kanssa.

 Lähteet 

Luokka:Suomalaiset yritysjohtajat
Luokka:Vuonna 1882 syntyneet
Luokka:Vuonna 1949 kuolleet